מהיר ועצבני 3

מהיר ועצבני: טוקיו דריפט הוא סרט פעולה אמריקאי, השלישי בסדרת הסרטים "מהיר ועצבני". הסרט עלה לאקרנים ביוני 2006, סרט זה אינו קשור לסדרת הסרטים ומבחינה כרונולוגית נחשב לסרט השישי מבין סדרת הסרטים.

פסקול הסרט כולל שירים של פאר איסט מובמנט, דון עומר, די ג'יי שהאדו ועוד.

עלילה
הסרט השלישי עוסק בקווי עלילה שונים לחלוטין מהשניים שקדמו לו, ומתמקד הפעם בסצנת מרוצי הרחוב בטוקיו, יפן. שון בוזוול הוא תלמיד קולג' וחובב מרוצים אשר נשלח לחיות עם אביו ביפן כאלטרנטיבה לשהייה במוסד לעבריינים צעירים. ביפן מתוודע שון למרוצי הדריפט ("מרוצי סחיפה"), מרוצים מסוכנים ומהירים מאוד ששונים בתכלית ממה שהכיר עד כה. הוא חובר לטווינק, המתמחה במכירות ועסקים שמכיר לו את עולם הדריפט, ולהאן, לו הוא הורס את המכונית עד היסוד במרוץ הדריפט הראשון שלו בטוקיו נגד מלך הדריפט טקאשי. עד מהרה שון מסתבך בהוויי החבורות המתחרות, כולל עם היאקוזה היפנית, ומתאהב בחברתו היפהפייה של טקאשי, נילה. בסופו של הסרט שון מתחרה נגד טקאשי על תואר מלך הדריפט של טוקיו.

בסוף הסרט וין דיזל מגיע וחוזר לגלם את דמותו של דומיניק טורטו.

שחקנים ודמויות
לוקאס בלאק - שון בוזוול
באו וואו - טווינקי
סונג קאנג - האן סיאול-הו
בריאן טי - טאקשי, הנבל הראשי של הסרט
נטלי קליי - נילה
ג'ייסון טובין - אירל
קאיקו קיטאקוה - ראיקו
סוני צ'יבה - קמאטה
בריאן גודמן - אבא של שון
 הופעת קמע: וין דיזל - דומיניק טורטו

קישורים חיצוניים

 

 

סרטי מרוצי מכוניות
סרטי 2006
סרטי פעולה אמריקאיים
סרטי פשע אמריקאיים
סרטי אולפני יוניברסל
מהיר ועצבני
סרטי המשך אמריקאיים
טוקיו בקולנוע